เรื่องร้องเรียน: ทางกลับรถและทางม้าลายอยู่ในที่เดียวกัน อันตรายมากๆ เพราะรถกลับรถมาได้จากหลายทาง ไหนจะคนข้ามถนนอีก แจ้งไปก่อนหน้าแล้วแต่ยังไม่มีการแก้ไข
การดำเนินการของเจ้าหน้าที่: สำนักงานเขตบางกอกน้อยมอบหมาย เจ้าหน้าที่ฝ่ายโยธา เจ้าหน้าที่ฝ่ายเทศกิจ และมีหนังสือประสานสำนักการโยธา สำนักการจราจรและขนส่ง เพื่อร่วมตรวจสอบและแก้ไขปัญหาตามข้อร้องเรียนของประชาชนโดยเฉพาะทางด้านการจราจรและความปลอดภัย ซึ่งศูนย์ปฏิบัติการความปลอดภัยทางถนนเขตบางกอกน้อยได้ติดตามประสานการปฏิบัติกับหน่วยงานที่รับผิดชอบดังกล่าวข้างต้นแล้วขณะนี้รับทราบว่าอยู่ระหว่างดำเนินการแก้ไขและประชาสัมพันธ์ให้พี่น้องประชาชนปฏิบัติตามกฎหมายอย่างเคร่งครัด    ทั้งนี้ สำนักงานเขตบางกอกน้อยจะเร่งจัดหาวัสดุอุปกรณ์หรือป้ายประชาสัมพันธ์ติดตั้งเพื่อให้พี่น้องประชาชนที่สัญจรผ่านบริเวณดังกล่าวใช้ความระมัดระวังและปฏิบัติตามกฎหมายอย่างถูกต้อง ขอขอบคุณผู้แจ้งข่าวสารเป็นอย่างสูงที่พบปะสาธารณูปโภคและการฝ่าฝืนกฎหมายและแจ้งให้กับทางกรุงเทพฯเพื่อเข้าไปแก้ไขหากท่านพบพื้นที่ใดที่ยังไม่มีความเรียบร้อยขอให้ท่านแจ้งหน่วยงานดังกล่าวข้างต้นได้โดยตรงหรือจะประสานมาที่สำนักงานเขตบางกอกน้อยเพื่อติดต่อประสานงานให้ต่อไป  จึงเรียนมาเพื่อโปรดทราบ
ความเห็นของผู้แจ้ง: ฝากด้วยค่า เพื่อความปลอดภัยบนท้องถนน :)
พื้นที่: แขวงอรุณอมรินทร์ เขตบางกอกน้อย กรุงเทพมหานคร